10.การควบคุมภายใน

คณะกรรมการของบริษัทได้ประเมินระบบการควบคุมภายในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูลและระบบการ
ติดตามคณะกรรมการมีความเห็นว่าบริษัทมีการควบคุมภายในที่เพียงพอแล้ว
โดยสามารถสรุปผลการประเมินระบบการ ควบคุมภายในของบริษัทดังนี้

1. ด้านองค์กรและสภาพแวดล้อม

บริษัทมีการจัดการโครงสร้างขององค์กร ขอบเขตอำนาจของฝ่ายบริหารต่างๆ
เป็นลายลักษณ์อักษรอย่างชัดเจนและได้กำหนดเป้าหมายของบริษัทในการดำเนินธุรกิจในอนาคตไว้เพื่อให้ฝ่ายบริหารและพนักงานในระดับต่างๆได้ร่วมกันทำงานเพื่อไปสู่เป้าหมายร่วมกัน
โดยเน้นในเรื่องความซื่อสัตย์สุจริตและความเป็นธรรมต่อองค์กร
และได้จัดทำข้อกำหนดเกี่ยวกับจริยธรรม (Code of Conduct)
ซึ่งประกอบด้วยข้อกำหนดการห้ามฝ่ายบริหารและพนักงานกระทำการใดๆ
ที่อาจก่อให้เกิดความขัดแย้งทางผลประโยชน์กับบริษัทเป็นลายลักษณ์อักษร พร้อมบทลงโทษ
หากมีการฝ่าฝืนข้อกำหนด ดังกล่าว

2. ด้านการบริหารความเสี่ยง

ฝ่ายบริหารได้ให้ความสำคัญเกี่ยวกับการบริหารความเสี่ยงเป็นอย่างมาก
เนื่องจากธุรกิจของบริษัทเป็นธุรกิจที่เกี่ยวข้องโดยตรงกับความเสี่ยง
จึงเพิ่มความรอบคอบและระมัดระวังในการบริหารทางการเงิน การพิจารณาให้สินเชื่อ
แก่ลูกค้าตลอดจนพนักงานของบริษัท โดยกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีต่อผล การดำเนินงานของบริษัท

3. ด้านการควบคุมการปฏิบัติงานของฝ่ายบริหาร

เนื่องจากบริษัทได้จัดให้มีโครงสร้างองค์กรของฝ่ายบริหารและขอบเขตของอำนาจไว้อย่างชัดเจนเป็นลายลักษณ์อักษร
มีระบบการตรวจสอบระหว่างหน่วยงานในแต่ละขั้นตอน
จึงมั่นใจได้ว่าฝ่ายบริหารได้ปฏิบัติตามกฎข้อบังคับของบริษัท ตลอดจนกฎหมายและข้อบังคับที่เกี่ยวข้อง
ในกรณีที่คณะกรรมการบริษัทได้มอบอำนาจให้กรรมการผู้จัดการหรือบุคคลอื่น
ทำหน้าที่แทนในเรื่องเกี่ยวกับการดำเนินงานตามปกติธุรกิจ
การมอบอำนาจดังกล่าวต้องเป็นไปตามมติของที่ประชุมคณะกรรมการบริษัทที่มีกรรมการอิสระหรือกรรมการที่เป็นกรรมการตรวจสอบเข้าร่วมประชุมและหากกรรมการอิสระหรือกรรมการที่เป็นกรรมการตรวจสอบคัดค้านการมอบอำนาจนั้น
ต้องบันทึกความเห็นของกรรมการดังกล่าวในรายงานการประชุมให้ชัดเจน
ทั้งนี้การมอบอำนาจดังกล่าวจะต้องไม่มีลักษณะเป็นการมอบอำนาจที่ทำให้ผู้รับมอบอำนาจสามารถอนุมัติรายงานที่ตนหรือบุคคลที่อาจมีความขัดแย้งมี
ส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

4. ด้านระบบสารสนเทศและการสื่อสารข้อมูล

บริษัทเล็งเห็นถึงความสำคัญในการรวบรวมและประมวลผลข้อมูลให้ได้อย่างรวดเร็วและมีประสิทธิภาพจึงได้มีการลงทุนให้ฝ่ายต่างๆ
มีเครื่องคอมพิวเตอร์ที่ทันสมัยไว้ใช้งานอย่างเพียงพอ เพื่อรายงานให้ฝ่ายบริหารและ
คณะกรรมการได้รับทราบและสามารถตัดสินใจในการแก้ปัญหา
โดยเฉพาะข้อมูลทางด้านบัญชีและการเงิน

5. ด้านระบบการติดตาม

บริษัทได้มีการติดตามการดำเนินงานให้เป็นไปตามเป้าหมายที่กำหนดไว้
โดยสรุปเป็นรายงานเปรียบเทียบการดำเนินงานกับเป้าหมายที่ตั้งไว้ หากมีข้อบกพร่อง
จะนำเสนอต่อผู้บริหารเพื่อพิจารณาดำเนินการให้บรรลุเป้าหมายของบริษัท

นอกจากนี้ บริษัทได้จัดให้มีสำนักตรวจสอบภายใน เพื่อปฏิบัติงานตรวจสอบภายใน
โดยเน้นด้านความเสี่ยงของธุรกิจและระบบการปฏิบัติงาน โดยมีวัตถุประสงค์เพื่อ

(1) เพิ่มประสิทธิภาพในการดำเนินงานของบริษัทและรายงานต่อ
    คณะกรรมการตรวจสอบและผู้บริหาร

(2) เพื่อให้เกิดความมั่นใจในการควบคุม
    ดูแลการใช้สินทรัพย์ของบริษัทให้เป็นไปอย่างมีประสิทธิภาพ

(3) เพื่อให้คณะกรรมการตรวจสอบและผู้บริหารทราบถึงปัญหาที่อาจเกิดขึ้น
    เพื่อดำเนินการป้องกันได้ทันต่อเหตุการณ์

(4) เพื่อให้เกิดความมั่นใจว่าบริษัทมีระบบการควบคุมภายในที่ดีและพนักงานมีการปฏิบัติงานตามระบบการควบคุมภายในที่กำหนดไว้

  ทั้งนี้ บริษัทฯได้แนบรายงานการจากประธานคณะกรรมการตรวจสอบมาด้วย

รายงานจากประธานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของ บริษัท ฐิติกร จำกัด(มหาชน)
ประกอบด้วยกรรมการผู้ทรงคุณวุฒิและมีความ

เป็นอิสระ 3 ท่าน ตามที่ได้รับการแต่งตั้งจากคณะกรรมการบริษัท โดยมีศาสตราจารย์พิษณุ
จงสถิตย์วัฒนา

เป็นประธานกรรมการตรวจสอบ นายนิพนธ์ หังสพฤกษ์ และนายไพรินทร์ วงษ์วันทนีย์
เป็นกรรมการตรวจสอบ

ซึ่งทุกท่านไม่ได้เป็นเจ้าหน้าที่บริหารหรือพนักงานของบริษัท

คณะกรรมการตรวจสอบได้ปฏิบัติหน้าที่และความรับผิดชอบตามที่ได้มอบหมายจากคณะกรรมการบริษัท

ด้วยความสอดคล้องกับข้อบังคับของตลาดหลักทรัพย์แห่งประเทศไทย ในระหว่างปี 2550
ได้มีการประชุมรวม 4 ครั้ง

เพื่อสอบทาน และให้ความเห็นชอบงบการเงินรายไตรมาส และงบประจำปี โดยได้มีการหารือ
และแลกเปลี่ยน

ความคิดเห็นร่วมกับฝ่ายบัญชี ผู้ตรวจสอบบัญชีรับอนุญาต และสำนักตรวจสอบภายใน
และได้รายงานผลการประชุม

ต่อที่ประชุมคณะกรรมการบริษัท เพื่อพิจารณาอนุมัติ
นอกจากนี้ได้ทบทวนความเพียงพอของกระบวนการบริหารความ

เสี่ยง ทบทวนการดำเนินงานของบริษัทฯ ในการปฏิบัติตาม พ.ร.บ.หลักทรัพย์ และตลาดหลักทรัพย์ฯ
รวมถึงกฎหมายที่

เกี่ยวข้องกับ การประกอบธุรกิจของบริษัทฯ อีกทั้งยังได้สอบทานความพอเพียงในการเปิดเผยข้อมูล
ในรายการที่เกี่ยว

โยงกันตามเกณฑ์ของตลาดหลักทรัพย์ฯ

สำหรับระบบควบคุมภายใน
คณะกรรมการตรวจสอบได้สอบทานรายงานผลการตรวจสอบภายในสำหรับ

รอบปี 2550 จากสำนักตรวจสอบภายใน
พร้อมทั้งได้ให้ข้อแนะนำเพื่อการปรับปรุงให้มีความรัดกุมมากยิ่งขึ้นนอกจาก

นี้ยังได้พิจารณาและให้ความเห็นชอบต่อแผนการตรวจสอบสำหรับปี 2551 ด้วย

ส่วนผู้สอบบัญชีรับอนุญาตภายนอกสำหรับปี 2551 คณะกรรมการตรวจสอบได้พิจารณาแต่งตั้งบริษัท
เอ็ม

อาร์ แอนด์ แอสโซซิเอท จำกัด เป็นผู้สอบบัญชี ต่อไปอีก 1 ปี
รวมทั้งได้พิจารณาค่าตอบแทนการสอบบัญชี เพื่อนำ

เสนอขออนุมัติต่อคณะกรรมการและที่ประชุมสามัญผู้ถือหุ้นต่อไป

คณะกรรมการตรวจสอบได้ปฏิบัติหน้าหน้าที่ด้วยความอิสระ และแสดงความเห็นอย่างตรงไปตรงมา
มีความ

อิสระจากกรรมการบริหารและผู้บริหารของบริษัทฯ
อีกทั้งยังได้รับการร่วมมืออย่างดีจากเจ้าหน้าที่ที่เกี่ยวข้องทุกฝ่าย

  พิษณุ จงสถิตย์วัฒนา

  ศาสตราจารย์พิษณุ จงสถิตย์วัฒนา

ประธานคณะกรรมการตรวจสอบ

27 กุมภาพันธ์ 2551